Vidžiūnai (Astravas)
Vidžiūnai (blrs. Відзюны, Віндзюны, rus. Видюны) – kaimas Gudijoje, Gardino srityje, Astravo rajone, Mikailiškių kaimiškojoje apylinkėje. Įsikūręs 6 km į pietryčius nuo Mikailiškių, prie Ašmenos upės. Ateina keliukas iš Mikailiškių. XIX a. Vidžiūnai pateko į Vilniaus apskrities Varnionių valsčių, Markūnų kaimo apylinkę. 1865 m. buvo Palestinos užusienis (Kotovičių valda). ~1893 m. gyveno 41 katalikas ir 7 žydai.